## Pravilnik o željezničkoj infrastrukturi

### NN 127/2005 (26.10.2005.), Pravilnik o željezničkoj infrastrukturi

# MINISTARSTVO MORA, TURIZMA, PROMETA I RAZVITKA

**2371**

Na temelju članka 15. stavka 4. Zakona o
željeznici (»Narodne novine« br. 123/03 i 30/04),
ministar mora, turizma, prometa i razvitka donio je

## PRAVILNIK

### O ŽELJEZNIČKOJ INFRASTRUKTURI

*Opće odredbe*

Članak 1.

(1) Ovim Pravilnikom određuju se sastavni
dijelovi željezničke infrastrukture u svrhu upravljanja i gospodarenja
željezničkom infrastrukturom te u svrhu njezine izgradnje, osuvremenjivanja i
održavanja prema Nacionalnom programu željezničke infrastrukture.

(2) Upravljanje i gospodarenje željezničkom
infrastrukturom temelji se prvenstveno na principima i kriterijima koji
proizlaze iz njezine osnovne funkcije, tj. sigurnog,
urednog i nesmetanog odvijanja željezničkog prometa, te njezinog održavanja,
tehnoloških unaprjeđenja i razvoja.

*Željeznička infrastruktura*

Članak 2.

Željeznička infrastruktura je dio željezničkog
sustava, a i sama čini poseban sustav.

Članak 3.

Željeznička infrastruktura jest javno dobro u
općoj uporabi u vlasništvu Republike Hrvatske i njome se upravlja i gospodari u
skladu s njezinim statusom.

Članak 4.

Željeznička infrastruktura ili njezin dio može
privremeno ili trajno biti izvan uporabe u javnom prijevozu.

Članak 5.

Željeznička infrastruktura sastoji se od zemljišta
infrastrukturnog pojasa sa zračnim prostorom iznad njega u visini do 14 m, te
od željezničkih infrastrukturnih podsustava (građevinski, elektroenergetski,
prometno-upravljački i signalno-sigurnosni te ostali funk­cionalni dijelovi i oprema željezničke infrastrukture).

Članak 6.

U smislu ovoga Pravilnika sastavnim dijelom
željezničke infrastrukture ne smatra se:

– infrastruktura s pripadajućim postrojenjima i
opremom u radionicama za izgradnju i održavanje lokomotiva i vagona

– infrastruktura s pripadajućim postrojenjima i
opremom na industrijskim i drugim kolosijecima koji nisu u općoj uporabi

– sva druga infrastruktura koja se rabi za
željezničke potrebe, a nije javno dobro u općoj uporabi.

*Željeznička pruga*

Članak 7.

Željezničku prugu u tehničkom smislu ovog
Pravilnika čine dijelovi infrastrukturnih podsustava neophodni za sigurno,
uredno i nesmetano odvijanje željezničkog prometa, u skladu sa zacrtanim
uvjetima, opsegom i tehnologijom. Željezničku prugu čini i zemljište ispod
željezničke pruge s pružnim pojasom i ostalim zemljištem koje služi uporabi i
funkciji tih dijelova infrastrukturnih podsustava te zračni prostor iznad pruge
u visini 12 m odnosno 14 m kod dalekovoda napona većeg od 220 kV, računajući
iznad gornjeg ruba tračnice.

Članak 8.

Željezničkom prugom u prometno-tehnološkom
smislu ovog Pravilnika smatra se pruga kao cjelina, koju čine kolodvori i
otvorena pruga s drugim službenim mjestima (stajališta, otpremništva i dr.).

*Infrastrukturni pojas*

Članak 9.

Infrastrukturni pojas u smislu ovog Pravilnika
čini zemljište ispod željezničke pruge, zemljište ispod ostalih funkcionalnih
dijelova željezničke infrastrukture, te zemljište potrebno za tehnološka
unaprjeđenja i razvoj infrastrukturnih kapaciteta. Infrastrukturni pojas čini i
pripadajući zračni prostor.

Članak 10.

(1) Granice infrastrukturnog pojasa određuje
Upravitelj infrastrukture na temelju propisa koji se odnose na željeznički
sustav općenito, na sigurnost željezničkog prometa, uređenje prostora i
građenje, a sukladno prostorno-planskim dokumentima RH.

(2) Granice infrastrukturnog pojasa moraju u tom
smislu biti geodetski definirane, označene i unijete u katastre.

(3) Dinamika, prioriteti i rokovi određivanja
granica infrastrukturnog pojasa uređuju se Nacionalnim programom željezničke
infrastrukture.

Članak 11.

(1) Granice infrastrukturnog pojasa moraju biti
unutar granica željezničkog zemljišta ili s njima mogu biti identične.

(2) Granice pružnog pojasa moraju biti unutar
granica infrastrukturnog pojasa, ili s njima mogu biti identične.

(3) Granice zaštitnog pružnog pojasa u pravilu
su izvan, ali mogu biti i unutar granica infrastrukturnog pojasa.

(4) Granice pojasa zaštite od požara uz
željezničke pruge, te zaštite od buke i vibracija mogu biti unutar i/ili izvan
granica infrastrukturnog pojasa.

Članak 12.

U infrastrukturnom pojasu mogu se nalaziti i
dijelovi sustava željezničkog prijevoza te drugih sustava koji nisu dio
željezničkog sustava kao što su telekomunikacijski, elektroenergetski,
cestovni, (dijelovi denivelacija i željezničko-cestovnih prijelaza u razini i sl.) vodni i plovni, lučki, pogranično-carinski i sl., te zgrade, dijelovi zgrada, prostorije, prostori,
površine i oprema koji se ne smatraju željezničkom infrastrukturom, kao i
instalacije od općeg interesa, ali sve u skladu s propisima i uz suglasnost
upravitelja željezničke infrastrukture.

Članak 13.

Unutar granica infrastrukturnog pojasa mogu se
uz suglasnost Upravitelja infrastrukture trajno ili privremeno nalaziti građevine,
dijelovi građevina, prostorije i prostori, postrojenja, konstrukcije, uređaji i
instalacije koji nisu u funkciji uporabe i održavanja željezničke
infrastrukture, ukoliko to nije u suprotnosti s propisima koji uređuju
sigurnost, nesmetanost i urednost željezničkog prometa, i održavanja
infrastrukture, i posebnim propisima iz drugih područja koja se na njih
primjenjuju, te ukoliko nisu u suprotnosti s razvojnim planovima željezničke
infrastrukture u pogledu njihove koncep­cije i dinamike realizacije.

Infrastrukturni
podsustavi

Članak 14.

Željeznički infrastrukturni podsustavi jesu:

– građevinski infrastrukturni podsustav

– elektroenergetski infrastrukturni podsustav

– prometni upravljački i signalno-sigurnosni
infrastrukturni podsustav

– ostali funkcionalni dijelovi i oprema
željezničke infrastruk­ture.

Članak 15.

(1) Željezničke infrastrukturne podsustave čine
skupovi građevina, konstrukcija, postrojenja, uređaja, sklopova i elemenata te
njihovih dijelova i opreme, koji kao tehničko-tehnološke cjeline ili
pojedinačno služe za sigurno, uredno i nesmetano odvijanje željezničkog
prometa, te za ostale vidove uporabe željezničke infrastruk­ture.

(2) Infrastrukturni podsustavi ili njihovi
dijelovi s pripadajućim zemljištem čine željezničku prugu i kapacitete
neophodne za njezinu uporabu i održavanje.

*Građevinski infrastrukturni podsustav*

Članak 16.

(1) Građevinski infrastrukturni podsustav čine:

– pružni donji ustroj (pružne građevine)

– pružni gornji ustroj.

(2) Pružni donji ustroj (pružne građevine) čine
građevine, konstrukcije i oprema.

(3) Građevine pružnoga donjeg ustroja jesu:

a) geotehničke građevine:

– pružno tijelo (nasipi, usjeci, zasjeci)

– tuneli i galerije

b) konstruktorske
građevine:

– mostovi, propusti, vijadukti, podvožnjaci, pothodnici

– peronske
nadstrešnice i pristupne građevine

c) željezničko-cestovni i pješački prijelazi u
istoj razini

(4) Konstrukcije pružnoga donjeg ustroja jesu:

a) geotehničke i hidrotehničke konstrukcije:

– potporne, sidrene i obložne
konstrukcije

– zaštitne konstrukcije (burobrani, snjegobrani,
bukobrani, zaštitne mreže, zaštitni biljni pojasevi)

– odvodne konstrukcije (površinske i podzemne)

– obalo-utvrde i vodotočne konstrukcije

– ukrcajno-iskrcajne rampe

– peroni, kolodvorske i druge uređene površine

– manevarske staze, pristupne ceste, požarne
ceste i drugo

b) konstruktorske
konstrukcije:

– okretnice, prijenosnice, kolosiječne vage i
drugo

(5) Opremu pružnoga donjeg ustroja čini pružna
oprema, a to su:

– ograde

– signalne oznake, pružne oznake i drugo.

(6) Pružni gornji ustroj jesu konstrukcije
pružnoga gornjeg ustroja, sklopovi pružnoga gornjeg ustroja i elementi pružnoga
gornjeg ustroja.

(7) Konstrukcije pružnoga gornjeg ustroja jesu:

– kolosijeci sa zastorom (neprekinuto zavareni i
s klasičnim sastavima)

– kolosijeci na čvrstoj podlozi

– skretnice i križišta

– dilatacijske
kolosiječne konstrukcije.

(8) Sklopovi pružnoga gornjeg ustroja jesu
funkcionalni dijelovi konstrukcija pružnoga gornjega ustroja sastavljeni od
pojedinih elemenata pružnoga gornjeg ustroja.

(9) Elementi pružnoga gornjeg ustroja jesu:

– vozne tračnice, vodilice, zaštitne tračnice,
skretničke tračnice,

– zavareni tračnički spojevi, klasični tračnički
sastavi, izolacijski sastavi (lijepljeni i klasični)

– pragovi i betonski nosivi elementi

– kolosiječni i skretnički pričvrsni
i spojni pribor

– naprave za povećanje poprečnoga otpora
kolosijeka i naprave protiv klizanja tračnica

– naprave za podmazivanje tračnica

– elementi za popođenje
željezničko-cestovnih prijelaza

– elementi za prigušivanje buke i vibracija

– kolosiječni zastor

– tamponski sloj te slojevi i materijali za
stabilizaciju podloge

– signalne i pružne oznake

– drugi elementi pružnoga gornjeg ustroja.

*Elektroenergetski infrastrukturni podsustav*

Članak 17.

(1) Elektroenergetski infrastrukturni podsustav
čine:

– stabilna postrojenja za napajanje električne
vuče

– druga elektroenergetska postrojenja.

(2) Postrojenja iz stavka (1) ovoga članka
sastoje se od uređaja (aparata), sklopova, opreme i konstrukcija.

(3) Stabilna postrojenja za napajanje električne
vuče jesu:

– kontaktna mreža

– elektrovučne podstanice
i napojni dalekovodi

– postrojenja za sekcioniranje

– postrojenja za daljinsko upravljanje.

(4) Uređaji (aparati) stabilnih postrojenja za
napajanje električne vuče jesu:

– transformatori (energetski i mjerni)

– transduktori

– rasklopni aparati (prekidači, rastavljači)

– regulacijske sklopke

– odvodnici prenapona

– ispravljači (energetski, pomoćnih napona)

– prigušnice

– elektrofiltar (blok,
prigušnica)

– releji (zaštite, upravljačko-zaštitni)

– upravljačko/zaštitne ploče i ormari

– uređaji daljinskoga upravljanja u
elektroenergetskim objektima i centrima daljinskog upravljanja

– uređaji daljinske zaštite sustava vuče 3 kV

– uređaji za razmjenu podataka

– uređaji za pouzdano besprekidno napajanje
potrošača

– uređaji za mjesno upravljanje rastavljačima KM
i drugo.

(5) Sklopovi stabilnih postrojenja za napajanje
električne vuče jesu:

– sinoptičke mozaik ploče s razdjelnicima

– elektronički sklopovi uređaja daljinskog
upravljanja

– relejni sklopovi uređaja daljinskog
upravljanja

– sklopovi za daljinska mjerenja

– računala s programskom podrškom

– protokolski konvertori

– sklopovi za točno vrijeme

– statički pretvarači

– SCADA (informatički program) i drugo.

(6) Oprema stabilnih postrojenja za napajanje
električne vuče jest:

– oprema za ovjes, zatezanje, napajanje i sekcioniranje kontakt­ne mreže

– oprema za vozni vod, povratni vod i uzemljenje

– oprema za zaštitu, signalizaciju i označavanje
kontaktne mreže

– uzemljenja (pogonska, zaštitna i gromobranska)

– električne instalacije unutar postrojenja

– visokonaponske sabirnice i osigurači

– izolatori (provodni, potporni, zatezni)

– akumulatori

– kondenzatorske baterije

– vodiči dalekovoda

– kabeli (instalacijski, energetski,
visokonaponski i optički)

– spojna oprema

– elektroničke kartice i moduli

– TK modemi

– WT elementi

– vatrodojavne centrale i oprema

– prenaponske zaštite

– matični satovi

– GPS vremenski sustavi i drugo.

(7) Konstrukcije stabilnih postrojenja za
napajanje električne vuče jesu:

– nosive konstrukcije i pričvrsnici
kontaktne mreže

– nosive konstrukcije visokonaponskih aparata

– uljne jame

– stupovi dalekovoda i dr.

– temelji nosivih konstrukcija i energetskih
transformatora

(8) Druga elektroenergetska postrojenja jesu:

– trafostanice (opće namjene, za predgrijavanje i klimatizaciju vagona i za grijanje
skretnica)

– ostala elektroenergetska postrojenja (vanjska
rasvjeta i dr.).

(9) Uređaji (aparati) drugih elektroenergetskih
postrojenja jesu:

– transformatori (energetski i mjerni)

– rasklopni aparati (prekidači, rastavljači)

– odvodnici prenapona

– uređaji za kompenzaciju jalove energije

– ispravljači

– mjerni uređaji i upravljački uređaji

– releji zaštite

– upravljačko/zaštitne ploče i ormari

– uređaji za predgrijavanje
vlakova

– luksomati

– agregati, hidrofori
i dr.

(10) Oprema drugih elektroenergetskih
postrojenja jest:

– visokonaponske sabirnice i osigurači

– akumulatori

– izolatori (provodni, potporni, zatezni)

– uzemljenja (pogonska, zaštitna, gromobranska)

– kabeli (instalacijski, energetski,
visokonaponski)

– spojna oprema

– električne instalacije unutar postrojenja

– zračne mreže (srednjenaponske
i niskonaponske)

– vanjska rasvjetna mjesta

– elektromotori

– grijača i rashladna oprema

– razvodno-upravljačke ploče, ormari i dr.

(11) Konstrukcije drugih elektroenergetskih
postrojenja jesu:

– stupovi trafostanica

– rasvjetni stupovi.

*Prometno-upravljački i signalno-sigurnosniinfrastrukturni
podsustav*

Članak 18.

(1) Prometno-upravljački i signalno-sigurnosni
infrastrukturni podsustav čine:

– signalno-sigurnosni uređaji

– telekomunikacijski uređaji.

(2) Signalno-sigurnosne i telekomunikacijske
uređaje čine uređaji, sklopovi i elementi.

(3) Signalno-sigurnosni uređaji jesu:

– uređaji za osiguranje službenih mjesta
(kolodvorski uređaji)

– uređaji za osiguranje prometa u međukolodvorskom području (pružni uređaji)

– uređaji za osiguranje željezničko-cestovnih i
pješačkih prijelaza

– uređaji za središnje upravljanje prometom
(uređaji daljinskoga upravljanja)

– uređaji za upravljanje manevarskim radom

– uređaji za prijenos podataka i djelovanje na
vlak (AS i ETCS)

– uređaji za automatizaciju ranžirnih kolodvora

– uređaji za dopunsku zaštitu.

(4) Sklopovi signalno-sigurnosnih uređaja jesu:

– upravljački, središnji logički i napojni dijelovi uređaja

– sklopovi za osiguranje skretnica

– sklopovi za kontrolu slobodnosti kolosijeka

– središnje i daljinske jedinice uređaja za
središnje upravljanje prometom

– kolosiječne kočnice

– sklopovi za grijanje skretnica

– drugi sklopovi signalno-sigurnosnih uređaja.

(5) Elementi signalno-sigurnosnih uređaja jesu:

– signali

– branici i polubranici

– naprave za postavljanje skretnica

– skretničke brave

– naprave za postavljanje branika i polubranika

– AS balize

– tračnički kontakti

– grijači skretnica

– informatički elementi

– drugi vanjski i unutarnji elementi.

(6) Telekomunikacijski uređaji jesu:

– prijenosni sustavi i mediji

– ŽAT mreža

– pružna telefonija

– radijski uređaji (RDU, GSM-R, UHF i VHF)

– sustavi za ozvučenje i interfoni

– sustavi za vizualno informiranje putnika

– poslovni informacijski sustav

– sustavi za video nadzor

– sustavi za zaštitu od požara

– sustavi za dojavu odrona

– sustavi za praćenje jačine vjetra.

(7) Telekomunikacijski sklopovi jesu:

– analogni sklopovi

– digitalni sklopovi

– željeznička automatska telefonija

– kolodvorski i pružni dijelovi uređaja

– registrofoni

– putnički i službeni razglasi

– drugi telekomunikacijski sklopovi.

(8) Telekomunikacijski elementi jesu:

– TK linije (zračni vodovi)

– bakreni i optički kabeli

– informacijske ploče i satovi

– kamere za video nadzor

– informatički elementi

– drugi elementi.

*Ostali funkcionalni dijelovi i oprema željezničke
infrastrukture*

Članak 19.

Ostali funkcionalni dijelovi i oprema
željezničke infrastrukture jesu:

a) zgrade, dijelovi zgrada, prostorije,
prostori, površine, komunikacije i ograde, koje služe za uporabu, smještaj
postrojenja, upravljanje, održavanje, kontrolu stanja i zaštitu željezničke
infrastrukture (željezničkih infrastrukturnih podsustava) i koji se rabe pri
reguliranju i organizaciji željezničkoga prometa,

b) oprema, vozila i strojevi koji se rabe za održavanje
i kontrolu stanja željezničke infrastrukture (željezničkih infrastrukturnih
podsustava),

c) ostali informatički elementi u funkciji
željezničke infrastruk­ture (željezničkih
infrastrukturnih podsustava)

d) inventar u funkciji željezničke infrastrukture
(željezničkih infrastrukturnih podsustava).

*Završne odredbe*

Članak 20.

Danom početka primjene ovog Pravilnika, prestaje
važiti Pravilnik o željezničkim stabilnim postrojenjima (»Narodne novine« br. 5/95).

Članak 21.

Ovaj Pravilnik stupa na snagu osmog dana od dana
objave u »Narodnim novinama«, a primjenjuje se od dana početka primjene Zakona
o željeznici (»Narodne novine«, br. 123/03 i 30/04).

Klasa: 011-01/05-02/99

Urbroj: 530-08-05-1

Zagreb, 13. listopada 2005.

Ministar

mora, turizma, prometa i razvitka

**Božidar Kalmeta**, v. r.

Pravilnik, NN 127/2005-2371